मकवानपुर जिल्लाका नागरिक समाज, नागरिक संघसंस्था विभिन्न सरोकारवालाहरुले जिल्लाको कृषि, शिक्षा, स्वास्थ्य एवं विपद् जोखिम न्यूनिकरणका सवालमा बृहद् छलफल गरेका छन् । जस अनुसार विद्यालयमा छात्रवृत्तिको व्यवस्था र यसको उपलब्धता, स्थानीय तहमा प्राथमिक उपचारको अभाव, स्वास्थ्य संस्थाहरुमा निशुल्क औषधीहरु नपाइनु, स्वास्थ्य विमा कार्यक्रम र यसमा सबैको पहुँच, कृषि अन्तर्गत पाइने बीउविजन तथा मलको अभाव, चेपाङ समुदायमा स्वास्थ्य संस्थामा पुगेर सुत्केरी गराउनमा चेतनाको कमी तथा बाढि पिडित चेपाङ समुदायको बस्ती स्थानान्तर जस्ता सवालहरुमा छलफल भएको छ ।
